section_heading: Životopis
paragraph_text: Uskoro je izbio Travanjski rat. Mobiliziran je te je iz logora upućen u vojsku. Mobilizacijsko mjesto bilo mu je Mostar. Kraljevina Jugoslavija brzo se je predala, a Jurčević se je vratio u Makarsku. Ustaškim vlastima nije bio podoban jer je bio istaknuti komunist ovog kraja, pa je bio prvi na popisu za smaknuće. Za to izbjeći otišao je u Split. U Splitu je živio i djelovao ilegalno, od 19. lipnja 1941. godine. Pokrajinski komitet KPH za Dalmaciju dao mu je zadaću organizirati NOP na Biokovi. Kad se vraćao iz Splita u Makarsku, kod Stobreča su ga ubili pripadnici talijanskih postrojba 25. listopada 1941. godine.